  Виталий Пронин Туннэ ӵукна Челябинске метеорит зор усиз. rosbalt.ru ивортэмъя, карлы со 1 миллиард тыр изъян ваиз. Тросгес ик йӧ дворецлы сюриз: сое тупатон понна 200 миллион кулэ луоз.Туннэ нуналлы 985 адями врачъёслы вазиськиз. Соос пӧлын – 202 пинал. Кык адями секыт сӧсырмемын.Метеорит усем сэрен 93 эмъяськон юртлы ремонт лэсьтоно луоз. Коркаосын выльысь укноос но ӧсъёс пуктоно.Челябинсклэн администрациезлэн тӧроез Сергей Давыдов ивортӥз, юртъёсын но квартираосын,  кытын  пуштэмен сэрен укно пиялаос пырдӥзы, пияла пуктозы городысь бюджет чотын. Нылпи садъёсын укноосты вордӥськонлы тупатозы, школаосын ремонтэз вуоно арняе быдтозы.15-тӥ тулыспалэ инбамын пуштэмез адӟиллям Челябинск, Свердловск, Тюмень, Курган улосвылъёсын но Башкириын улӥсьёс. Екатеринбург обсерваторилэн ивортэмезъя, Музъемлы матын астероид ортчиз. Соин сэрен 07.23 часын метеорит зор зориз.Верамын вал, ин излэн 2 бадӟымесь люкетъёсыз шедьтэмын Челябинск улосвылысь Чебаркульск но Злаутовск ёросъёсын. МЧС-лэн ивортэмезъя, радиаци фон уродмемын ӧвӧл. Нош тодосчиос шуо, меторит сэрен озонын усьто кылдӥз ке,  адямиослэн тазалыксы уродмоз. Теги: метеорит Челябинск  